சிலருக்காவது இது காலம் கடந்த ஒரு அழைப்பாகத் தோன்றலாம். ஆனால் ஒரு சமூகத்தின் பரிணாமவரலாற்றில் காலம்கடந்த என்பதே இல்லை. ஐம்பதாண்டுக்காலம் என்பதுகூட நீண்டதல்ல. உரிமைகளுக்கான போராட்டத்தில் இன்னும்சென்றாகவேண்டிய தூரம் மிக அதிகமாக இருக்கிறது. இப்போதும் பல லட்சம் மக்கள் ஈழத்தில் வாழ்கிறார்கள். அவர்களின் உரிமைகள் முழுமையாகும் வரை போராட்டம் முடிவுக்கு வரப்போவதுமில்லை. எந்த ஒரு சமூகமும் தொடர்ச்சியான போராட்டம் மூலமே வளரமுடியும்.